Henare Peeni: Taranaki Iwi Claims Settlement Bill — First ReadingText is incorporated into the Bound VolumeHenare Peeni: Taranaki Iwi Claims Settlement Bill — First Reading[Sitting date: 15 March 2016. Volume:712;Page:9767. Text is incorporated into the Bound Volume.]PEENI HENARE (Labour—Tāmaki Makaurau):Tēnā koe e Te Māngai o Te Whare. Kei pōhēhē waku whanaunga kua tae mai ka tere mātau ki te haere ki te kai. Nō reira me kōrero ahau me whai wā ahau ki roto i tēnei totohe e pā ana ki tēnei pire o tātau. E tika ana ka papā te whatitiri hikohiko te uira ka tanuku ki runga i te maunga Tītōhea Te Maunga Tapu o Taranaki. Koutou e ōku whanaunga koutou e ngā rangatira he pōhēhē nui tā te iwi Pākehā he iwi wehe Te Iwi Māori kāhore. Ka mutu te pire tuatahi o te ata nei nā ka mihi atu ki a koutou. Ka tae mai ki te pire tuarua o te rā nei kei konei tonu koutou. Koinā te ātaahua o te whakapapa.E te tuahine e Marama kia kaua e mataku ki te mihi atu ki ō tātou whanaunga. Ko te wahine whakamutunga a Rāhiri nā nō roto i a koutou e aku rangatira e aku tini whanaunga. E koutou o Ngāpuhi-ki-Te Uru mihi mai ki a Taranaki ki Te Tai Tokerau. Kāti e aku rangatira e aku tini whanaunga e haere tonu ana ngā mihi ki a koutou. E haere tonu ana ngā mihi ki ō tātou tini aituā kua wahaina mai ki tō tātau Whare i te rā nei. E tangi apakura tonu ana tātau katoa mō rātau kua ngaro atu ki Te Pō.Ka hokinga atu au ki taku kōrero e pā ana ki te whakapapa. Kua kōrero mai tēnei Whare i ngā tūpuna i tūkinohia e Te Karauna e Te Kāwanatanga i roto i ngā tau kua pahure ake nei ēngari ka hoki atu anō au ki ngā kōrero nō mua i taua tāima.Ki ngā tūpuna kia Tūārau ki a Te Hiko-o-Te Rangi ki a Ngātata me te tini o ngā tūpuna nā rātau i waitohu te kawenata tapu o Te Tiriti o Waitangikoinā te whakapapa o tēnei pire. Ka tīmata mai ki roto i te hononga o Taranaki me Te Tiriti o Waitangi. Ka kawea tonu ki roto i te kawenata tapu ngā waitohu o ngā mātua o ngā tūpuna kua tae mai i te rā nei. E aku rangatira tēnā koutou tēnā koutou tēnā koutou.Anā e Te Whare ka mutu te pahūtanga o te pūrepo ka tau te puehu o te tūpara ko konā tonu koutou e Taranaki. Ko konā tonu koutou ki runga i ō koutou whenua e kawea nei i ngā kōrero me ngā manako ō rātau mā kua ngaro atu ki Te Pō. Āe mārika tēnā koutou.Kua kōrero mai Te Minita mō te hono ngātahi o ngā pire katoa o te ata nei e tautoko ana au i tana whakapae tae atu ki te pānuitanga mutunga ki roto i tēnei Whare me noho ngātahi katoa wēnei pire. Kia tau mai koutou kia tau pai tō koutou noho ki roto i tēnei Whare kia hū rō kia whakanuia tātau katoa i ngā pire e pā ana ki a koutou. Tā te mea ka tū au ki runga i Te Maunga Tapu o Taranaki ka titiro atu ahau ki te takotoranga o Te Nukuroa. Nā ko Te Nukuroa kai roto katoa i ngā pire e totohe nei i Te Whare i te ata nei. Mai i te pire tuatahi tae noa mai ki tēnei pire tae atu ki te pire ā muri ake nei. Nō reira e tautoko ana au i te kōrero a Te Minita mō tērā āhuatanga e te pāpā Mahara. E tautoko ana au i ngā mihi atu ki a ia kāti ki a koutou e Taranaki. Ka whakaaro ake ahau i a au e pānui ana i ngā kōrero me ngā kiko o te pire nei e hoa e āhua ōrite ana katoa ngā pire whakatatū kerēme nē? Ko te rahi o te pūtea ki a koutou ko te whakahoki atu i ngā wāhi tapu i ngā wāhi o te ngākau ki a koutou.Ka mutu ko te hiahia o Te Kāwanatanga ki te noho ngātahi ki te whakahaere i ngā rauemi i ngā ratonga kei waenganui i Te Kāwanatanga me koutou o Taranaki. E mihi atu ana au ki tērā āhuatanga. E mihi atu ana auā ki te hia nei miriona tāra ka whakahoki atu ki a koe ēngari kā tangi tonu te ngākau. Ka tangi tonu te ngākau mō ngā mamaetanga kua kōrero mai nei i Te Whare i te rānei.E tika ana kia mihi atu ki te whakaaro nui kia hoki atu a Ngāmotu ki a koutou tērā wāhi tupuna ō koutou. He tini ngā ingoa he tini ngā kōrero e pā ana ki tērā wāhi ki ngā wāhi katoa o Ngāmotu. E tika ana kia mihi atu ki Te Minita me Te Kāwanatanga ko te whakaaro nui kia whakahoki atu aua Motu ki a koutou katoa. Ko te manako kia tū motuhake ngā ingoa o aua moutere mō āke āke āke. Kia tū motuhake ki roto i ngā kōrero aTe Māoria te Pākehā i roto i ngā taumaha kei mua i ā tātau.Ehara tēnei i te takaroa i ngā kōrero kāhore. Ka tautoko mārika ahau i ngā kōrero katoa kai roto i tēnei pire me te hiahia kia tukuna atu ki Te Rōpū Whiriwhiri i Ngā Take Māori ko reira tātou katoa āta wetewete ko reira tātou katoa e haehae ana i ngā kupu i ngā kōrero kai roto. Nō reira e mihi atu ana au ki a koe e kara e Tutehounuku. Tō kaha ki te ārahi i taua rōpū otirā koutou katoa ngā mema o taua rōpū e mihi atu ana au ki a koutou. He nui ngā mahi kai mua i a koutou he nui ngā taumahatanga ka pāngia ki runga i a koutou mō ēnei tū āhuatanga nō reira kia kaha rā koutou kia kaha rā tātau.Hai whakakapi ake i taku kōrero i te rā nei:“He hōnore he korōria ki Te Atua he maungārongo ki runga i te mata o te whenua he whakaaro pai ki ngā tāngata katoa.” Koinā te pai ō tō tātau Reo ka kawea nei ki roto i ngā whakapapa kua wahaina mai i a Peeni ki roto i taku kōrero tae noa mai kitēnei wā. Mā koutou mā tātau eTe Atua e ukaukatia ki roto i ngā taumaha kai mua i a tātau kāti ki roto i te haerenga o tēnei pire ki roto i Te Whare. Kei konei tātau katoa ki te āta totohe ki te āta kōrero ki te āta wetewete i ngā take. Kāti e Te Whare tēnā koutou tēnā koutou e Te Māngai o Te Whare kia ora tātau katoa.[Thank you Mr Assistant Speaker.My relatives who have arrived may think we would soon be going for a meal so as a consequence I should give my contribution. I take the opportunity in this debate to talk on this bill of ours. It is right the thunder crashes the lightning flashes and it strikes the barren mountain the sacred mountain of Taranaki. To all my relatives to you the esteemed leaders the Pākehā people have a great assumption that we are a divided people. On the contrary we completed the first bill this morning and I must thank you all and now we are considering the second bill of the day and you are all still here. This is the beauty of genealogical connections.To my sister Marama donot be afraid to acknowledge our relatives. The last woman Rāhiri comes from withinyour andmy people my esteemed ones and many relations. To you of Ngāpuhi in the west turn and acknowledge Taranaki of thenorth. So to my esteemed ones and many relatives the tributes still flow to you all. We continue to acknowledge our deceased that you have brought along with you to this House. We all still lament themwho have passed on into the distant Night.I goback to my reference in regardto genealogy. The ancestors who wereabused by the Crown and by the Government in the years pasthave been mentioned in this House. However I return to the stories that arose before this time to the ancestors Tūārau and Te Hiko-o-Te Rangi and Ngātata and the many other ancestors who were signatories to the sacred covenant of the Treaty of Waitangi. That is the genealogy of this bill. It begins with Taranaki’s connection to theTreaty of Waitangi. The signatures of those ancestors are imbued in this sacred covenant so to my illustrious ones my greetings and salutations to you all.To the House when the cannon stopped booming when the smoke of the double-barrelledgun cleared Taranaki you were still there.You are all there on your own land carrying the stories and hopes of those who have departed to theNight. Indeed my acknowledgments to you all.The Ministerfor Treaty of Waitangi Negotiationselaborated on the connection of these three bills this morning. I support him and his comments regarding the final reading in this House and the fact these bills should be considered together. May your time in thisHouse be fruitful so that we may all celebrate these bills that pertain to you becauseI stand on the sacred mountain of Taranaki I look at the landscape of Nukuroa. This Nukuroa is in all three bills that we are debating this morning. It is in the first bill this bill and the bill that follows;thereforeI support the words ofthe Minister in respect ofmy senior Mahara. I support the tributes that have been extended to him andindeed to you all of Taranaki. I was thinking as I was reading the details of this billmy friendand found that all the settlement claimswere alike:“Is that correct?”.And the size of the funding that you will receive the sacred places those places that are dear to you and will be returned are similar.Furthermore theGovernment wants to be involved with you of Taranakiin managing those resources and services. I want to acknowledge that aspect. I acknowledge the many millions of dollars that will be given to you but my heart cries out. My heart cries out for the painthat has been expressed in the House this day.I want to acknowledge the wonderful gesture in returning Ngāmotu to you all that ancestral place of yours. There are many names there are many stories related to this place to all the places of these islands. It is right that I acknowledge the Minister and theGovernment for this great gesture in returning these islands to all of you inclusively. It is the wish that the names of those islands remain forever more and remain within all those stories of the Māori and the Pākehā in the turbulent times ahead of us.I am not intending to draw things out. I definitely support all the matters in this bill and the wish that it be sent to the MāoriAffairsCommittee. It is there that we will all analyse and thoroughly go through the details therein. Therefore I would like to pay tribute toyou my good friend Tutehounuku.Your strength in leading your group—and indeedto all of the members of this group I want to acknowledge you all. There is much work ahead of you all;there is much pressure that will be on you all in regard to these matters. Therefore I say be strong let us all be determined.In concluding my speech today I say:“Honour and glory to God. Peace on this earth and goodwill to mankind.”This is the beauty of our language when it is used in genealogy that Peeni has bought into the discussion right up until this stage. May you and indeed all of us through the assistance ofGod persevere through the difficult times ahead of us and through the passage of this bill in theHouse. We are here to fully debate discussand analyse the issues so to the House MrAssistantSpeaker greetings and congratulations to you collectively and to us all.]